Μανώλης Κώττης

Ο Μανώλης Κώττης (Ρόδος, 25 Ιανουαρίου 1955Ο Μανώλης Κώττης στη βάση δεδομένων της ΑΕΚ Ανακτήθηκε στις 7/10/2020) είναι Έλληνας παλαίμαχος ποδοσφαιριστής και νυν προπονητής. Έκανε πολυετή καριέρα στην Α' Εθνική με τα χρώματα τριών διαφορετικών ομάδων, αρχικά στη Ρόδο, μετά στην ΑΕΚ και τέλος στο Αιγάλεω. Υπήρξε σπουδαίος σκόρερ, πετυχαίνοντας ακριβώς 50 τέρματα σε 147 συνολικά συμμετοχές του στη μεγάλη κατηγορία.

Ο Κώττης ξεκίνησε τον αθλητισμό από την ομάδα του χωριού του, Απόλλωνα ΚαλυθιώνΑγωνιστικά στατιστικά στοιχεία του Μανώλη Κώττη Ανακτήθηκε στις 7/10/2020 και σε ηλικία μόλις 17 ετών αποκτήθηκε από τη μεγάλη ομάδα του νησιού, τον Α.Σ. Ρόδος που τότε αγωνιζόταν στο πρωτάθλημα της Β΄ Εθνικής. Αγωνίστηκε για αυτήν επί οκτώ συνεχόμενα έτη, κατακτώντας έναν τίτλο πρώτου σκόρερ στην κατηγορία το 1977 με 28 γκολ και ένα πρωτάθλημα νοτίου ομίλου (1978). Στην πρώτη του χρονιά στην Α΄Εθνική με τα χρώματα της Ρόδου εντυπωσίασε, καθώς αναδείχθηκε δεύτερος σκόρερ στο πρωτάθλημα με 24 γκολ, πίσω από τον Θωμά Μαύρο.

Το καλοκαίρι του 1980 μετεγγράφηκε στην ΑΕΚ, αλλά δεν κατάφερε να κερδίσει θέση βασικού και τον Δεκέμβριο του 1981 επέστρεψε στη Ρόδο, όμως έναν ακριβώς χρόνο μετά ξαναγύρισε στην «Ένωση». Το 1983 αναδείχθηκε κυπελλούχος Ελλάδας, ενώ ο ίδιος είχε συνεισφέρει στην πρόκριση στον τελικό, σκοράροντας ένα πολύτιμο γκολ στον πρώτο ημιτελικό εναντίον του Ηρακλή στη Θεσσαλονίκη"Ο Κώττης στο 90' έσωσε την παρτίδα" Ανακτήθηκε στις 7/10/2020. Η καλύτερή του χρονιά στην ΑΕΚ ήταν η περίοδος 1983-84 όταν συμμετείχε σε 25 αγώνες και πέτυχε 5 τέρματα. Ωστόσο το καλοκαίρι του 1984, με τον ερχομό του Χόκαν Σάντμπεργκ έμεινε έξω από τα πλάνα του προπονητή του και τον Δεκέμβριο του ίδιου έτους πήγε στο Αιγάλεω. Συνέχισε με την ομάδα των δυτικών προαστίων και την επόμενη περίοδο (1985-86, στη Β΄ Εθνική) αλλά δεν κατάφερε να επανέλθει στην παλιά του φόρμα. Στη συνέχεια αγωνίστηκε στις ΗΠΑ (για έναν χρόνο), στον Ατρόμητο Αθηνών και στον Α.Σ. Λαμία, με τη φανέλα του οποίου έκλεισε την ποδοσφαιρική του διαδρομή. Μετά το πέρας της καριέρας του ακολούθησε το επάγγελμα του προπονητήΜανώλης Κώττης: "Σας ευχαριστώ μέσα από την καρδιά μου" Ανακτήθηκε στις 7/10/2020.

 Χρονιές Σύλλογος Συμμετοχές Γκολ1972-73Α.Σ. Ρόδος (Β΄ Εθνική) 2451973-74Α.Σ. Ρόδος (Β΄ Εθνική) 36251974-75Α.Σ. Ρόδος (Β΄ Εθνική) 28141975-76Α.Σ. Ρόδος (Β΄ Εθνική) 31131976-77Α.Σ. Ρόδος (Β΄ Εθνική) 36261977-78Α.Σ. Ρόδος (Β΄ Εθνική) 2481978-79Α.Σ. Ρόδος (Α΄ Εθνική) 32241979-80Α.Σ. Ρόδος (Α΄ Εθνική) 2971980-81Α.Ε.Κ. (Α΄ Εθνική) 1621981-82Α.Ε.Κ. (Α΄ Εθνική) 301981-82Α.Σ. Ρόδος (Α΄ Εθνική) 1261982-83Α.Σ. Ρόδος (Α΄ Εθνική) 511982-83Α.Ε.Κ. (Α΄ Εθνική) 721983-84Α.Ε.Κ. (Α΄ Εθνική) 2551984-85Α.Ο. Αιγάλεω (Α΄ Εθνική) 1831985-86Α.Ο. Αιγάλεω (Β΄ Εθνική) 1541986-87Ατρόμητος Αθηνών (Β΄ Εθνική) 2891987-88Α.Σ. Λαμία (Γ΄ Εθνική) ??

 Πηγές 
 "Αλεπού της επίθεσης"
 ΔΙΕΘΝΗΣ ΣΤΑΤΙΣΤΙΚΗ ΙΣΤΟΣΕΛΙΔΑ ΠΟΔΟΣΦΑΙΡΟΥ
 Γεώργιος Παγιωτέλης, "Το Έπος της Α΄Εθνικής" (Ένθετο περιοδικού "ΠΑΓΚΟΣΜΙΟΙ", τεύχη ετών 1994-1996, έκδοση Κλεομένης Γεωργαλάς Ε.Π.Ε.)

 Παραπομπές 

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Α.Σ. Λαμίας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας